NIKOLA IOMAŠEGOVIĆ 
E-mail: nikola.tomasegovice2gmail.com 


Pregledni rad 
UDK: 656.2(497.5)“1862“ 


Polemika o željezničkom pitanju do 1862. godine u Pozoru i 
Narodnim novinama 


Rad daje prikaz rasprave u novinama o željezničkom pitanju u Hrvatskoj do 1862. go- 
dine. Problem je sagledan u kontekstu razvoja željeznica u Habsburškoj Monarhiji te se 
zaključuje da je diskusija o željezničkom pitanju polazila sa dvije platforme: ekonomske 
i ideološke. Također se ukazuje da novine nisu bile pasivni promatrači, već su aktivno 
sudjelovale u kreiranju javne diskusije o željezničkim pitanjima u Hrvatskoj. 


Ključne riječi: željeznička politika, hrvatska povijest, ekonomska povijest, 19. stoljeće, 


Uvod 


Na prvi pogled željeznice se mogu učiniti kao samorazumljivi i jednodimenzionalan 
problem. No pri pomnijem razmatranju identificirati će se barem tri dimenzije koje 
nisu direktno vezane uz njihovu prometnu funkciju. Radi se o ekonomskoj, poli- 
tičkoj i ideološkoj dimenziji. Te su tri dimenzije slojevito posložene, tako da je prva 
najizravnije vezana uz samu strukturu željeznica, dok je zadnja analitički najteže do- 
hvatljiva. Ekonomska je dimenzija vjerojatno najočitija. Ona prvenstveno obuhvaća 
modernizacijsku ulogu željeznica, željeznicu kao sredstvo širenja kapitala, a samim 
time i poprište sukoba raznih ekonomskih interesa. Na tu se dimenziju nadograđuje 
politička dimenzija. Ona se očituje poglavito u funkciji željeznica u političkoj borbi, 
kao sredstva provođenja ekonomskih interesa. U sprezi ove dvije dimenzije izražava 
se duboka isprepletenost onog ekonomskog i onog političkog. Svoj najdublji izraz 
željeznice ipak dobivaju u ideološkoj dimenziji. Naime, one nisu samo produkt nove 
epohe, nego su upravo jedan od velikih faktora promjena. Približavajući ljude i kra- 
jeve, stvarajući ,mreže“ koje oslikavaju nacionalne i nadnacionalne strukture, ali i 
izolirajući i odbijajući određena područja, željezničke mreže našle su svoje mjesto 
u nacionalno — integracijskom procesu, razvoju novih komunikacijskih praksi i us- 
postavi stare — nove tehničko — tehnološke racionalnosti. Treba naglasiti da su ova 
određenja međusobno isprepletena te čine tri dimenzije istog problema. 

Svi ovi momenti dolaze do svojeg izražaja u novinskim tekstovima nastalim u 
vrijeme inicijalne izgradnje željezničkih pruga. Novine kao glavni medij 19. st. i 
izraziti politički i ideološki instrument, pružaju građu za diskurzivnu i sadržajnu 

analizu problematike izgradnje željeznica. Koja je dimenzija i koji moment željeznica 
najizraženija u novinskim napisima? Kako novine interpretiraju ulogu željeznica? 
Zašto je interpretiraju na taj način? To su pitanja na koje će ovo istraživanje pokušati 
pronaći odgovor. 

Analiza se temelji na polemici koja se razvila u hrvatskim novinama povodom 
početka izrade projekata i izgradnje željezničkih pruga u Banskoj Hrvatskoj. Dvije 
napomene su potrebne. Prva, radi se o počecima. Gotovo je nemoguće fiksirati jedan 
moment te je čak i status ,prve hrvatske željezničke pruge“ sporan. Stoga se problem 
treba promatrati kao proces, a novinski napisi predstavljaju dugotrajni javni diskurs 
o toj temi. On se mijenjao i bio je nošen dinamikom koju također treba problema- 
tizirati. Drugo, iako novinski korpus na hrvatskom jeziku tog doba nije velik, građe 
ima dosta te je bilo potrebno opredijeliti se za materijal koji je najprikladnije pred- 
stavljao određenu temu. Tako će fokus ovoga rada biti na analizi članaka iz Narodnih 
novina i Pozora, s posebnim naglaskom na 1862. godinu. Narodne novine su tijekom 
tih godina prošle svoju mijenu, a Pozor se tek uključio na novinsku scenu. Važno 
je naglasiti da su ove novine predstavljale suprotstavljene političke grupacije pa je i 
njihove članke o željezničkom pitanju potrebno sagledati u tom kontekstu. 

Novinski tekst analizira se iznutra, ali bez odnosa s vanjskim procesima i događa- 
jima on ostaje prazan u svojoj praktičkoj dimenziji. Stoga, u svrhu konetkstualizacije 
analize tiskovnog materijala, rad započinje kratkim pregledom historije željeznica na 
području Habsburške Monarhije. 


Razvoj željeznica u Habsburškoj Monarhiji do 1862. godine 


Prve željezničke pruge u Habsburškoj Monarhiji 


Prva željeznička pruga na svijetu otvorena je za promet 1825. godine na liniji 
Stockton — Darlington u Engleskoj. Prva pruga u Habsburškoj Monarhiji bila je di- 
onica Budčjovice (Budweis) — Kerschbaum linije Budčjovice — Linz iz 1828. godine. 
Ipak, u habsburškom slučaju radilo se o željeznici na konjsku vuču. Parne lokomoti- 
ve počele su se uvoziti tridesetih godina iz Engleske, a domaća proizvodnja krenula 
je još kasnije.! 

lako se radilo o kratkoj dionici pruge na konjsku vuču, već su se mogle za- 
mijetiti dvije značajke koje su iznimno bitne za analitičku obradu funkcije željeznica. 
Prvo, linija je odabrana radi pojeftinjenja transporta soli u Češku. Uz taj izravni 
direktni interes veže se i politički interes užeg vezivanja produktivnih čeških zema- 
lja za matične austrijske pokrajine. Drugo, prugu je gradila privatna kapitalistička 
inicijativa (Prvo austrijsko željezničko društvo u Beču) uz veliku potporu države.? 


1 Siniša Lajnert, Ustroj željeznica u Hrvatskoj od Austro — Ugarske do danas (Zagreb: Hrvatske željeznice, 
2003), 11. 

2. Bernard Štulli, Prijedlozi i projekti željezničkih pruga u Hrvatskoj 1825. — 1863., sv. 1 (Zagreb: Institut 
za hrvatsku povijest, 1975), 15. 

Dakle, slučaj izgradnje prve austrijske željeznice očito ukazuje da se radi o osobitoj 
sprezi uloge države i kapitala u modernizacijskom procesu kao procesu kapitalističke 
preobrazbe. 

Godine 1838. otvara se prva pruga na kojoj vozi parna lokomotiva. Bila je to 
linija Beč — Wagram, te kasnije Beč — Brno. Pri izgradnji ove pruge aktivirale su se 
velike bankarske kuće, na čelu s Rothschildovima. Prioritet je bio spajanje na prusku 
željezničku mrežu u nastajanju. Veliki kapital povećao je i uloge koji sada dobivaju 
vanjskopolitičku dimenziju. Rothschildovi su dobili koncesije za izgradnju pruga 
prema sjeveru, a Sina, druga velika bankarska kuća, ulaže svoj kapital u izgradnju 
željeznica prema jugu. Njihov rat interesa obilježit će razdoblje početaka izgradnje 
željezničke mreže u Habsburškoj Monarhiji. 

Ugarska se u proces izgradnje željeznica polagano uključuje tijekom 1830-ih 
godina. Ugarski Sabor 1836. godine donosi plan željezničke mreže Ugarske koji je 
smjestio Peštu u svoje središte.“ To je prva formulacija ugarske željezničke politike 
koja će jasno izražavati mađarske nacionalne interese. Jednako kao i na polju visoke 
nacionalne politike, i željeznička će izgradnja potaknuti pravi institucionalni i va- 
ninstitucionalni rat između raznih strana upletenih u to pitanje. Ipak, na prostoru 
Ugarske sve do 40-ih godina neće biti nikakve realizacije izgradnje željeznica. Prva 
ugarska (konjska) pruga povezala je užu Ugarsku sa Slovačkom. Paralele između 
izgradnje prve austrijske i prve ugarske pruge su očite. Ono što je Češka bila za au- 
strijske imperijalne interese, to je Slovačka predstavljala za Mađarsku. Ubrzo potom 
počinje prodor privatnog kapitala Sine u Ugarsku te brža željeznička izgradnja. 

Željeznički plan Ugarskog sabora iz 1836. godine izazvao je pozornost bečkih 
krugova. Tijekom 1837/8. godine monarhijska državna uprava donosi niz zakonskih 
akata u svrhu uspostave državne kontrole nad dinamikom izgradnje željeznica. To 
je bila akcija očuvanja austrijske prevlasti i interesa u željezničkoj politici i direktan 
udarac ugarskim interesima. Idućih dvadesetak godina država će imati snažnu ulogu 
i kontrolu u izgradnji željezničke mreže Carevine.? 

Vrhunac ove politike bio je plan željezničke mreže Carevine donesen 1841. godi- 
ne koji uvodi tzv. sustav državnih željeznica. Pri tome su utvrđene linije od posebnog 
državnog interesa koje su unaprijed (neke još nisu bile ni u izgradnji) dobile zakonski 
status državnih željeznica. To su bile sljedeće linije: Beč — Prag — Dresden, Beč — 
Štajerska — Trst, Venecija — Milano — Como, pruga u pravcu Bavarske.“ Utvrđeno je 
da je Beč središte željezničke mreže cijele Carevine, a unutar Opće dvorske komore 
osnovana je Generalna direkcija austrijskih državnih željeznica./ Ovaj plan predstav- 
ljao je najjasniji izraz austrijskog centralizma u željezničkom pitanju. Iako privatna 
ulaganja nisu ukinuta (ona su ionako zamrla zbog slabe rentabilnosti željeznica), 


3 Ibid, 16. 

4. Ibid, 17. 

5 Sulli, Prijedlozi i projekti željezničkih pruga u Hrvatskoj 1825. — 1863, 17. 
6 Ibid. 18. 

7. Lajnert, Ustroj željeznica u Hrvatskoj od Austro — Ugarske do danas, 12. 

država je do 1846. godine pokupovala gotovo sve dionice privatnih željezničkih dru- 
štava. Ovo nikako nije neobičan razvoj događaja, pošto je jedna od glavnih funkcija 
države u kapitalističkoj preobrazbi bila upravo infrastrukturna izgradnja. 

Pešta se suprotstavlja nastojanjima Beča uz pomoć plana željezničke mreže za 
Ugarsku iz 1846. godine. On je oslikavao makrostrukturu Carevine na mikrostruk- 
turi Ugarske, stavljajući Peštu u središte, a krajnja ishodišta mreže u područja mađar- 
skog imperijalnog interesa. Tako su za četiri glavna pravca proglašeni: Pešta — Beč, 
Pešta — Rijeka, Pešta — Erdelj, Pešta — Košice.? 

Ipak, ukupna bilanca do 1848. jasno govori u prilog Austriji. Od 1.626 km pruge, 
više od tri četvrtine (1.267 km) bilo je na prostoru austrijskih nasljednih zemalja. !“ 


Prvi prijedlozi u Hrvatskoj 


Glavni hrvatski trgovački put tradicionalno se kretao od Osijeka i Vukovara, 
Dunavom do Zemuna, pa dalje Savom do Siska i Kupom do Karlovca. Tamo se vršio 
pretovar i roba se dalje odvozila Lujzijanom i Jozefinom, najčešće prema Rijeci ili 
Senju, gdje se utovarivala u brodove za dalju morsku trgovinu. Ovaj put nije imao 
gotovo nikakav povratni impuls i ispunjavao je isključivo tranzitnu funkciju za mor- 
sku trgovinu. Tehnički, najproblematičnija je bila središnja ruta zbog slabe regulacije 
Save i Kupe. No u političkom smislu, najzanimljivija je posljednja dionica, odnosno 
pitanje završetka puta — Rijeka ili Senj? Osim toga, na ovome putu sukobljavaju se 
brojni interesi. Austrijski interesi usredotočeni su na Trst i balkansko tržište, interesi 
vojnih krugova na područje Vojne krajine, dok je Ugarska u potrazi za velikom lu- 
kom za izlaz na more bacila oko na Rijeku." 

Kontekst ovoga puta vrlo je važan za pitanje željezničke politike na hrvatskom 
prostoru. On predstavlja ,prirodni“ put robe iz kontinentalnog dijela zemlje (pa i 
šire) prema primorskim lučkim gradovima. Na neki način on je činio ,kalup“ mogu- 
će hrvatske željezničke mreže, odnosno njenu magistralu. Vidjet ćemo koju će ulogu 
ova prometna linija odigrati u daljnjim raspravama. 

Hrvatska je vrlo rano dobila svoje prve prijedloge željezničkih pruga. Potaknula ih 
je konkurencija magistrale Beč — Trst — Ljubljana, kao i jeftinog ruskog i ukrajinskog 
žita."* Stoga ne čudi da prvi prijedlog dolazi upravo od riječkog patricija i trgovca 
Andrije Ludovika Adamića još 1825. godine. Prijedlog je motiviran konkurencijom 
riječkih i tršćanskih trgovačkih interesa i smanjenjem cijene žita iz plodne unutraš- 
njosti zemlje kao posljedice smanjenja troškova prijevoza. Prijedlog je još jednom 
revidiran 1828. godine, nakon čega je inicijativu prekinula Adamićeva smrt. /? 


8 Više o tome: Ivan T. Berend, Gyorgy Ranki, Evropska periferija i industrijalizacija 1780-1914, prevela 
Lelija Sočanac (Zagreb: Naprijed, 1996). 

9 Stulli, Prijedlozi i projekti željezničkih pruga u Hrvatskoj 1825. — 1863., 21. 

10 Lajnert, Ustroj željeznica u Hrvatskoj od Austro — Ugarske do danas, 14. 

11 Stulli, Prijedlozi i projekti željezničkih pruga u Hrvatskoj 1825. — 1863., 22. 

12 Ibid., 41. 

13 Lajnert, Ustroj željeznica u Hrvatskoj od Austro — Ugarske do danas, 13. 

Drugi važan prijedlog donosi Dvorsko ratno vijeće i ticao se prvenstveno prostora 
Vojne krajine. Godine 1827. kapetan Josip Kajetan Knežić izrađivao je prijedlog 
plana željezničke pruge koja bi spojila Vojnu krajinu sa Senjom kroz Provincijal.'“ 
Ovakav prijedlog izazvao je žestoko protivljenje Ugarske jer bi to značilo pad trgo- 
vačkog značenja Rijeke koja je bila pod ugarskim političkim utjecajem. Tako vidimo 
da se već prvi prijedlozi željeznica sukobljavaju na točki njenog odredišta — trojnoj 
konkurenciji Trsta, Rijeke i Senja. Najraniji novinski napisi odražavaju taj odnos. 
Vrlo je brzo početna fascinacija novim revolucionarnim prijevoznim sredstvom preš- 
la u žestoku polemiku oko željezničke politike. 

lako su oba ova prijedloga ostala nerealizirana, nakon njih se razvija žestoka borba 
Beča i Pešte oko moguće željezničke pruge na hrvatskom prostoru. Interesi Beča 
utjelovljeni su u C. L. Brucku, osnivaču i direktoru Austrijskog Lloyda, čije je matično 
područje bila tršćanska luka. S druge strane, glavni protagonist mađarske politike bio 
je, naravno, Lajos Kossuth.'? Njegov koncept pruge od Vukovara do Rijeke trebao je 
privući hrvatsku potporu, no zapravo su Kossuthove ambicije bile vođene interesima 
Pešte. Vukovar je trebao biti spojen na užu ugarsku željeznicu, kao što je Pešta trebala 
biti povezana s Rijekom. Tako bi se potencijalna ,hrvatska“ željeznica pretvorila u 
peštansko — riječku željeznicu, te bi poslužila užem pripajanju Hrvatske, posebice 
Rijeke i Slavonije, Ugarskoj. 

Hrvatska se našla pritiješnjena između dvije veće sile koje su se borile oko prevla- 
sti na njenom području. Preostalo joj je manevriranje s ciljem korigiranja trase prema 
domaćim interesima. To je značilo pod svaku cijenu uključivanje Zagreba u buduću 
željezničku prugu, kao i mogući kompromis oko izlaza pruge na more onim lučkim 
gradovima koji su bili od značajnog hrvatskog interesa: Kraljevici ili Bakru. Tako 
Narodne novine od 26.12.1846. pišu: 


A od kolike bi važnosti bilo ne samo za tergovinu i tergovce, nego osobito za vla- 
stele (zemaljsku gospodu) horvatske i slavonske i za čitavi društveni naš život, kad 
bi Zagreb sa terstjansko — bečkom željeznicom skopčan bio — to mi se upravo tako 
suvišno vidi dokazivati, kao da bi dokazivati htjeo, kako je med sladak i sunce svijetlo. 
Dok toga nebude, dotle mi bogme nestupismo u kolo oriaškimi koraci napredujuće 
kopno-europejske tergovine; naše obće zemaljsko blagostanje neće moći napredovati, 
i naša tergovina neće onu zadaću igrati, koju bi inače igrati mogla. Mogli bi mi to 
možebiti i drugim putem dokučiti, kad bi drugi narodi još spavali, kad bi tergovina 
nas čekala, i nebi si drugih putevah kerčila; - ali nehasni filozofirati mišu u praznom 
hambaru. Što neučinimo naskorom, biti će poslije prekasno.!* 


Osim toga, u napisima se javljala misao o ,višoj“ korisnosti željeznica kao sredstva 
spajanja hrvatskih zemalja. I to ne samo pukog političkog povezivanja, već upravo 
fizičkog spajanja, kulturnog i nacionalnog stješnjavanja. Ovo predstavlja rani mo- 


14 Ibid, 13. 
15 Stulli, Prijedlozi i projekti željezničkih pruga u Hrvatskoj 1825. — 1863., 55. 
16 Narodne novine, br. 103, 26. XII. 1846. 

ment ideološke percepcije željeznice kao nacionalno-integracijskog faktora. Ipak, 
argumentacija za hrvatsku željeznicu primarno se oslanja na neposredne ekonomske 
interese i to prvenstveno vlastele koja je još uvijek predstavljala ključni politički fak- 
tor u Kraljevini. Najekstremniji je bio ponešto očajnički poziv za što bržom izgrad- 
njom željeznice i uključivanjem u novu europsku mrežu. Ipak, taj očaj i javne žalo- 
pojke koje pozivaju da željeznicu gradi bilo koje društvo ,ma bilo baš od Eskimah 
sastavljeno“'“, nije naišao na bitniji odaziv. Do 1848. godine bilanca izgradnje želje- 
znica na hrvatskim prostorima vrlo je jednostavna: nije izgrađeno ni metra pruge. 


Neoapsolutizam i reprivatizacija 


Poraz revolucije u Ugarskoj značio je i nagli prekid sukoba željezničke politike Pešte 
i Beča. Neoapsolutistički sustav značio je da se željezničko pitanje rješava direktno 
u korist Beča. Uveden je centralizirani sustav po načelu jedinstvenog gospodarskog 
prostora Carevine sa središtem u Beču. Nekoć paralelni nacionalni željeznički su- 
stavi, sada se moraju svesti na carevinsku razinu u kojoj Beč postaje magistralno 
središte razgranate željezničke mreže. Simbolički je pobjeda bečkih interesa također 
izražena u važnosti lika Carla Brucka, ministra prometa i financija u novoj vladi.!? 
Za Hrvatsku to je značilo neposredan odmak od ugarskih ekonomskih interesa te 
podređivanje Beču i magistrali Beč — Trst. 

No, uslijed raznih okolnosti država više nije bila u stanju graditi nove, pa niti 
održavati postojeće željezničke pruge. Europska ekonomska kriza, ratovi i zaduženost 
doveli su državu pred bankrot. To je značilo veliku rasprodaju državne imovine. Od 
1854. tako pratimo proces privatizacije željeznica u Austrijskoj Carevini.!? Te godine 
donesen je Zakon o koncesioniranju izgradnje željeznica u Carevini. Ipak, smjer že- 
ljezničke politike nije se promijenio. Naime, od samog početka izgradnje željeznica 
uočljiva je uska povezanost kapitala i državne vlasti. Kako je kapital koncentriran u 
Beču i austrijskim nasljednim zemljama, tako je i željeznička politika u razdoblju vla- 
davine privatnog kapitala išla u tome smjeru. Za Hrvatsku to je značilo u najboljem 
slučaju status privjeska velikoj i važnoj tršćanskoj magistrali. 

Glavni rivalitet u akviziciji državnih željeznica razvio se između dvije velike eu- 
ropske bankarske kuće — Socićtć gćnćrale du crćdit mobilier te kuće Rothschild. Beč 
je naravno preferirao Rothschildove, koji su ujedno bili glavni kreditori bečke vlade.?" 
Godine 1858. sklopljen je ugovor o prodaji svih južnih austrijskih željezničkih pruga 
međunarodnom konzorciju Carsko i kraljevsko povlašteno društvo austrijskih južnih 
lombardijsko-venecijanskih i centralno talijanskih željeznica. Nakon što je Austrija 
izgubila Lombardiju u ratu protiv Pijemonta, društvo je promijenilo svoje ime u 
Carsko i kraljevsko povlašteno društvo južnih željeznica, po kojem će ponajviše biti 


17 Narodne novine, br. 99, 10. XII. 1845. 

18 Stulli, Prijedlozi i projekti željezničkih pruga u Hrvatskoj 1825. — 1863., 67. 
19 Lajnert, Ustroj željeznica u Hrvatskoj od Austro — Ugarske do danas., 15. 

20 Stulli, Prijedlozi i projekti željezničkih pruga u Hrvatskoj 1825. — 1863., 72. 

poznato hrvatskoj javnosti. Bilo je to najveće i najmoćnije željezničko društvo u 
cijeloj Carevini“ i upravo će ono dobiti koncesiju za izgradnju željeznica Zidani 
most — Sisak i Zagreb — Karlovac. Odredbe koncesije propisivale su podređivanje 
željezničkog razvoja Hrvatske privatnom kapitalu sve do 1948. godine. 

Do 1859. godine rasprodaja je bila završena. U državnom vlasništvu preostalo je 
13,8 km pruge. Pritom je država bila na velikom gubitku. Izgradnja željeznica stajala 
je otprilike 350 milijuna forinti, a prodane su za 168,56 milijuna; odnosno, za 48% 
uložene vrijednosti.“* Dakle, nakon ustroja državnih željeznica, uslijedilo je razdoblje 
otvorene vlasti privatnog kapitala (bilo bi ipak naivno tvrditi da te vlasti nije bilo i 
ranije, samo što se ona vršila u drugačijem obliku). Takvo stanje stvari potrajat će do 
Austro — ugarske nagodbe, no to je izvan opsega ovoga rada. 


Prve pruge u Hrvatskoj 


Prve tri željezničke pruge u Hrvatskoj izgrađene su do 1865. godine. Ovlašteni kon- 
cesionar svih triju pruga bilo je Društvo južnih željeznica. Nije posve jasno koja od 
njih predstavlja prvu hrvatsku željezničku prugu. Godine 1860. otvorena je u pro- 
met linija Pragersko/Čakovec — Kotoriba kao dionica pruge Pragersko — Budimpešta. 
Ona je prolazila Međimurjem u duljini od 41 km. No Međimurje tada nije bilo u 
sastavu Hrvatske. Iako novine prilikom otvorenja ove pruge govore s nacionalnim 
sentimentom, naglasak se stavlja na prvu pravu hrvatsku željeznicu iz 1862. godine. 
Tada je otvorena pruga Zidani most — Zagreb — Sisak kao odvojak magistrale Beč — 
Trst — Ljubljana. Tri godine kasnije otvorena je i pruga Zagreb — Karlovac. Mi ćemo 
naglasak staviti na ,prvu hrvatsku željezničku prugu“ iz 1862. godine. 

Nakon burnih događaja za vrijeme revolucije u Ugarskoj, austrijske novine 1849. 
pišu o izgradnji željezničke pruge kao ,nagrade“ za doprinos Hrvatske u ratnim zbi- 
vanjima.?* Iako smo ranije govorili o relativno očajnim vapajima hrvatske javnosti za 
vlastitom željezničkom prugom, odgovor Narodnih novina na napise u austrijskom 
Freihaftenu odiše ponešto drugačijim tonom. Vrijedi prenijeti poveći citat: 


Ali zaključak članka onoga sasvim drugi jest, nego bi od premisah slijediti imalo, za- 
ključak oni je budućemu blagostanju veće strane domovine naše, a osobito Krajine 
i Primorja našega veoma pogibeljan. Nemislite, da ,Freihaften“ pod morem s kojim 
se Hervatska putem željeznice užje skopčati ima, razumijeva naše hervatsko more, i 
Primorje, ne, on vam razumijeva neko drugo more preko Učke, on hoće da se jedan 
trak željeznice, koja se iz Siska prema Karlovcu sagraditi ima, tja do Steinbrucka povuče 
i s austrianskom južnom sdruži; on hoće, da sva tergovina, od koje dosele gradovi naši s 
ove strane Siska življahu, drugim putem udari; on hoće, da veću stranu junačke Krajine, 
gorsko provincijalno okružje i Primorje naše s gradovi Senjom, Bakrom i Rijekom bla- 
godatih njim po naravi pripadajućih liši, i s otim Hervatsku za tolike stečene zasluge 


21 Lajnert, Ustroj željeznica u Hrvatskoj od Austro — Ugarske do danas, 16. 
22 Stulli, Prijedlozi i projekti željezničkih pruga u Hrvatskoj 1825. — 1863, 73. 
23 Lajnert, Ustroj željeznica u Hrvatskoj od Austro — Ugarske do danas, 18. 
24 Stulli, Prijedlozi i projekti željezničkih pruga u Hrvatskoj 1825. — 1863, 76. 

tako lijepo naplati. Jer, ako na um uzmemo prevagu tergovine grada Tersta na svimi 
našimi primorskimi gradovi, njegova razprostranjena odnošenja s čitavim tergovačkim 
svijetom, bogatstvo njegovih žiteljah, zaštitu od strane vlade; ako suprotivno razmotri- 
mo mladjahnu i maloljetnu tergovinu i obertnost naših napomenutih gradovah: šta bi 
drugi imali očekivati, kad bi se osnove i želje ,Freihaftena“ u život uvele, nego da će 
premožni kolos terstjanski slabieg našeg tergovačkog embriona nadvladati, sve proizvo- 
de Banata k sebi povući i naše Primorje s Krajinom na vijeke saterti.? 


Dakle, nakon 1848. vidimo mnogo oštriji ton po pitanju željezničke politike u hr- 
vatskim novinama. Više se ne radi o pukoj gradnji, o ,sustizanju“ Zapada, o uklju- 
čenju u europski prometni sustav pod svaku cijenu. Sad u prvi plan dolazi upravo 
željeznička politika. Potrebno je odrediti trasu hrvatske pruge koja će najviše pogodo- 
vati upravo hrvatskim interesima. Takvu promjenu javnog diskursa možemo dovesti 
u vezu s novom fazom hrvatske nacionalne integracije nakon 1848. godine. Naime, 
rasprava o željezničkom pitanju uklapa se u razvoj osobite hrvatske nacionalne politi- 
ke koja je preispitivala sva pitanja političkog i ekonomskog života. Upravo to dolazilo 
je do izražaja u novinskim napisima. 

Nakon uvođenja neoapsolutizma uočljive su promijene u javnom diskursu o 
željezničkom pitanju. U razdoblju neposredno nakon 1848. godine prevladavao je 
žestok i oštar ton rasprave, a uspostavom neoapsolutizma diskusija postaje oprezna 
i oportuna, baš kao i politika koja je obilježila vrijeme dominacije bečkog središta. 
Tako se veliki zamah javne nacionalne željezničke politike pomalo stišava i preo- 
bražava u tihe zamjerke i kalkulacije. Situacija sve više počinje ličiti na predožujsko 
razdoblje velikih sukoba Beča i Pešte u kojima je Hrvatska potiho pokušavala po- 
kupiti mrvice. No sada se više nije radilo o manevriranju između dva diva, već o 
nemoći pred definiranim i nezaustavljivim centralističkim planom bečke birokracije. 
U takvoj situaciji, lokalni i osobni interesi dobivaju prednost pred nacionalnom po- 
litikom. Riječani su tražili prugu do Šumpetera i nisu se obazirali na interese hrvat- 
skog zaleđa. Siščani su prihvatili privatnu inicijativu Društva južnih željeznica da se 
izgradi odvojak Sisak — Zidani most koji bi se oslanjao na tršćansku magistralu, iako 
to nije bilo u skladu s interesima hrvatske nacionalne politike. Varaždinci su također 
tražili svoje priključke na ugarske i austrijske željezničke mreže, ne uzimajući u obzir 
strateški položaj Zagreba, itd. Narodnih novine tek blago negoduju: 


Po zrielom razsudjenju ovog očitovanja sisačkih tergovacah, koje zasieca u jedno od 
najvažnijih pitanjah za našu krunovinu, prinukani se nalazimo izjavit se, ako nam se 
i čini sasvim naravno s miestnog gledišta i u obziru na stranačne koristi, da su Siščani 
učinili korak navedeni, ipak nemožemo, imajući pred očima korist ciele cesarevine, 
pristat na mnienje rečenih tergovacah.?7 


25 Narodne novine, br. 54, 5. V. 1849. 
26 Stulli, Prijedlozi i projekti željezničkih pruga u Hrvatskoj 1825. — 1863., 84. 
27 Narodne novine, br. 150, 1. VII. 1856. 

Usporedimo sada s time napis koji se bavi istim problemom nakon sloma neoap- 
solutizma, u vremenu kada dolazi do liberalizacije i ponovnog preporoda hrvatske 
nacionalne politike, pa time i željezničke politike. Tekst je izašao u Pozoru, časopisu 
koji tek stupa na hrvatsku novinsku scenu . U njemu se upućuje kritika riječkoj že- 
ljezničkoj politici i ,opornosti“ pri slijeđenju vlasitih interesa: 


Mi nedokučujemo koju bi korist Rieki donio posebni savez s Ugarskom? U obćenje 
s Ugarskom Rieka nemože inače stupiti, nego samo kroz hrvatsku željeznicu, što- 
no je glavni uvjet za procvietanje Rieke. Ugarska je nemože načiniti na Rieku nego 
opet kroz Hrvatsku, očvidno je dakle, da bez Hrvatske, niti valja Rieka štogod za 
Ugarsku, niti Ugarska za Rieku, dočim jedino samo u družtvu s Hrvatskom, mogu 
svi skupa postići ono što žele i za čim teže, naročito pako Rieka, samo onda sreću bu- 
dućnost imati može, ako sasvim prihvati i prigrli Hrvatsku; jer Riečanom valja znati, 
da Hrvatska ima osim Rieke još i drugih lukah u svom primorju, pa bi Rieka svoju 
opornost mogla skupo platiti.? 


Očito je da je ton mnogo oštriji, gotovo prijeteći. Nakon zatišja za vrijeme neoapso- 
lutizma, u šezdesetim godinama ponovno dolazi na dnevni red pitanje formuliranja 
koherentne nacionalne željezničke politike. 

U međuvremenu, C. L. Bruck, sada na najvišoj državnoj razini, gura koncesio- 
nirane projekte izgradnje pruge Zidani most — Sisak koji direktno pogoduju bečkim 
ekonomskim interesima. Bilo kakvo spominjanje vukovarsko-riječke željeznice koja 
bi išla hrvatskim magistralnim trgovačkim putem, označavano je kao ,košutovska 
magjaromanija“.? Javnost je isprva pozitivno primila reprivatizaciju željeznica, nada- 
jući se da će to značiti početak intenzivnih gradnji na hrvatskom prostoru. No valja 
istaknuti da odredbe koncesija koje su dane Društvu južnih željeznica dugo vremena 
nisu bile javno obznanjene. Tim više, niti hrvatska politička elita nije imala potpuni 
uvid u te dokumente. Stoga je Hrvatski sabor 1861.godine zahtijevao da dobije na 
uvid ugovore o koncesiji iz 1858. godine. To mu je omogućilo da na dnevni red 
stavi raspravu o budućem razvoju hrvatskih željeznica. Iako nije donesen neki susta- 
van plan, iznesena su osnovna načela koja su označila početak formuliranja sustavne 
nacionalne željezničke politike. 

Novinski članci koji prate izgradnju pruge Pragersko — Kotoriba ilustriraju ambi- 
valentan i neupućen stav javnosti prije 1862. godine. Narodne novine donose vijesti 
o tijeku izgradnje, otvorenju i funkcioniranju tijekom prvih mjeseci. Tako 1858. go- 
dine pišu o lijepom tijeku izgradnje, fascinirani su zgradama, nadaju se prosperitetu 
Čakovca i njegove šećerane te ubacuju političke komentare o hrvatskoj pripadnosti 
Međimurja." Opis otvorenja kasnio je mjesec dana. U njemu se provlače kritike na 
kašnjenje ceremonije, na nedovoljnu obaviještenost u vezi proslave te se ponovno 


28 Pozor, br. 55, 4. XII. 1860. 

29 Stulli, Prijedlozi i projekti željezničkih pruga u Hrvatskoj 1825. — 1863., 83. 
30 Ibid., 101. 

31 Narodne novine, br. 247, 24. X. 1858. 

ističu nacionalni elementi (vijorio se ,narodno — hervatski“ barjak).** Nema, dakle, 
oštre kritike suprotstavljenih ekonomskih interesa. Nema pogrdnih riječi o Društvu 
južnih željeznica. Nema govora o pogubnom karakteru ove željeznice, koja je za 
funkciju imala odvlačenje proizvoda južne Mađarske u tršćansku luku. Iako je pad 
neoapsolutizma značio otvorenije i oštrije pisanje o pitanju željezničke politike, sve 
do 1861./62. nije bilo definirane i jasno artikulirane hrvatske nacionalne željeznič- 
ke politike. Divergentni novinski članci naglašavali su različite aspekte željezničke 
problematike, nerijetko skrećući na sigurnije tlo visoke nacionalne politike (kao u 
slučaju hrvatske pripadnosti Međimurja). Hrvatski sabor 1861. godine i Banska 
konferencija označit će novo razdoblje hrvatske željezničke politike. U isto vrijeme, 
1862. godine otvara se najvažnija pruga ovog razdoblja: Zidani most — Sisak. Ta 
konvergencija potaknula je eksploziju novinskih napisa o željezničkom pitanju, i 
sasvim novu ulogu novinstva koje postaje mjesto javnog diskursa strogo definirane 
nacionalne politike. 


Narodne novine i Pozor o željezničkom pitanju 1862. godine 


Banska konferencija 20. — 22. 8. 1862. 


Tijekom 1862. godine dva su događaja obilježila željezničku politiku: Banska kon- 
ferencija koja se održala između 20. i 22. kolovoza te otvorenje pruge Zidani most 
— Zagreb — Sisak 1. listopada. 

Prva opširnija najava Banske konferencije javlja se 8. kolovoza u Narodnim 
novinama: 


Da se već jedared dokinu sebičarstva i osobni interesi u pogledu željeznicah, kojih 
nam mila domovina trebal...]da se to životno i u sadanjim okolnostima najpreče i 
najvažnije pitanjel ...]da se za koju godinu već nepokajemo što se možebit nebi uzeo 
obzir na svu domovinu nego baš na ovo ili na ono miesto.?? 

Dakle, cilj sazivanja Banske konferencije bio je formuliranje nacionalne željezničke 
politike. Ono što je dotada divergentno kritizirano u raznim novinskim napisima 
sažima se s u jedno: osobnim interesima suprotstavlja se nacionalno blagostanje. 
Željezničko pitanje je jedno od najprečih, ono zahtijeva brzo rješenje i uključivanje 
u moderni prometni sustav. No jednako tako, ono mora biti riješeno u korist cijele 
domovine, kako se kasnije ne bismo ,pokajali“. 

Najvažniji tekst, vjerojatno za cijelu željezničku tematiku toga doba, predstavlja 
uvodnik Antuna Jakića ,Naše hrvatske željeznice“, objavljen 19. kolovoza u Pozoru. 
U njemu je po prvi puta dan sustavan pregled problematike željeznica na cjeloku- 
pnom hrvatskom prostoru. Činjenica da se obrađuje cjelokupan prostor Hrvatske 


32 Narodne novine, br. 112, 14. V. 1860. 
33 Narodne novine, 8. VIII. 1862. 

(a ne samo Banska Hrvatska), objašnjava se samom premisom teksta. Naime, autor 
smatra da su željeznice integracijski faktor Trojedince, sredstvo povezivanja svih hr- 
vatskih zemalja. Naglašava da glavni grad, kao ,srce“ države, mora biti i ,sredotočje“ 
takve jedne nacionalne željeznice. Dakle, ovdje je po prvi puta dan sustavan pogled 
na nacionalnu željezničku politiku koji je trebao konkurirati peštanskim i bečkim 
varijantama. 

Novi pristup zahtijevao je, naravno, i kritiku postojeće (ili bolje reći neposto- 
jeće) željezničke politike i isticanje priželjkivane uloge hrvatske željeznice. Jakić je 
ocijenio da su u trenutnoj situaciji bolje služila kola, jer je barem vozovina ostajala 
u Hrvatskoj: 


Vrlo se dakle varaju koji misle, da je našoj hrvatskoj domovini najprobitačnija ona že- 
ljeznička pruga, koja bi najkraćim putem spojila Dunav s morem, pa makar netaknula 
ni Zagreba ni Karlovca. Ovakova bi pruga takodjer koristna bila ali komu? Njekojim 
velikim špekulantom domaćim i tudjem, kojim do obćenite koristi naše domovine 
nije stalo toliko, koliko do toga, da se duge i žita s Dunava na more što jeftinijom 
vozovinom prevozi.“ 

Ne radi se dakle samo o bilo kakvom spajanju Dunava s morem. Radi se o takvom 
spajanju koje ne bi u obzir uzimalo (samo) korist privatnog kapitala, već i političke i 
nacionalno-ideološke preokupacije cijele zemlje. Jakić se pita što bi značilo izostavlja- 
nje glavnog grada iz željezničke mreže države. Pruga koja prolazi periferijom zemlje 
nije u bitnom smislu pruga samo te zemlje, ona barem polovicom pripada susjednoj 
zemlji. Tim više, ona uopće ne mora pripadati zemlji u kojoj se nalazi, ako joj je svrha 
ispunjavanje ekonomskih i političkih interesa drugih centara. Činjenica da se nešto 
nalazi na hrvatskom teritoriju, ne znači da je ono bitno ,hrvatsko“ u svojim ulogama. 
To se odnosilo na sve pruge njegovog doba: jedne sagrađene (međimurske) i dvije 
planirane. Smatrao je da će Zidani most — Sisak i Zagreb — Karlovac samo još čvršće 
»željeznom verigom“? pričvrstiti domovinu Beču, podrediti Hrvatsku tršćanskim tr- 
govačkim interesima. 

S druge strane, on naglašava da željeznica treba ,razviti naš (podebljao: N. T.) 
tergovačko-obrtnički i politički život.“?* Stoga se zalaže za prugu do Splita, Trogira 
ili Šibenika: ,Ovakova željeznička pruga [...] postala bi najznamenitijim razvijate- 
ljem  trgovačko-obrtničkoga, političko-moralnoga i narodno-gospodarstvenoga 
napredka[...]“.*“ Uočljivo je da ovaj prijedlog napušta uobičajenu dilemu (Rijeka ili 
Senj) te uzima u obzir cjelokupan prostor Irojednice. Jakić problemu pristupa dugo- 
ročnije od ostalih. Uviđa da bi riječka ili senjska željeznica značila efikasno uključi- 
vanje Hrvatske u trgovački sustav, ali bi dovela i do potpune izolacije Dalmacije, pa i 
Bosne, od Hrvatske. To ne bila tek ekonomska i politička izolacija. Bila bi to izolacija 


34 Pozor, br. 190, 19. VIII. 1862. 
35 Ibid. 
36 Ibid. 
37 Ibid. 

u fizičkom smislu riječi. Naime, željeznicom ne putuje samo industrijska i poljopri- 
vredna roba, već i novine, knjige, pamfleti, ljudi i ideje. Prometno priključiti neki kraj 
znači ujedno ekonomski ga obuhvatiti, politički približiti i kulturno na njega utjecati. 


U razpravah kod odabiranja pravca i podjeljivanja dozvole za gradnju željezničke pru- 
ge obično se i najvećma na oko uzimlju (u sebi inače protivni) dva osobita interessa, 
Okonomičko-trgovački [sic!] zastupan trgovačko-obrtničkim tielom i strategički za- 
stupan oblastmi države.?* 

Jakić smatra da su ova dva interesa međusobno protivna. To je karakterističan stav 
za hrvatski slučaj u kojem nacionalna politika ne može direktno provoditi interese 
privatnog kapitala. Željeznice gradi strani kapital, koji je u savezu s austrijskom dr- 
žavnom politikom. Stoga Jakić ovim interesima suprotstavlja treći, ,viši“, ,sveobći 
interes narodni“. Prva dva su promjenljiva, treći je nepromjenljiv, stalan kao i sam 
narod s kojim se poistovjećuje. U njegovim stajalištima vrlo lako možemo pročitati 
elemente pozoraške politike. Jakićev tekst suprotstavlja se i hrvatskoj i austrijskoj 
državnoj politici, odnosno riječkoj ili senjskoj željeznici kao ,strategičkom interesu 
države“ i ,okonomičko — trgovačkom“ interesu tršćanske magistrale. On se idejno 
uklapa u politiku koja sebe smatra istinski nacionalnom. To potvrđuje zadnji dio 
teksta koji ističe potencijalnu korist željeznice za razvoj jugoslavenske ideje jer bi 
takva pruga bila ,temelj porazumljenju i savezu trgovačko-ekonomskom i socijalno- 
političkom naroda svih jugoslavenskih zemaljah s narodi susjednimi.“?? 

U istom broju uredništvo Pozora objavilo je vlastiti članak u kojem ističu da po- 
državaju prijedlog A. Jakića, ali sumnjaju da bi odluke Banske konferencije mogle 
krenuti u tom smjeru. Stoga u članku ,Banski dogovor o hrvatsko-slavonskoj želje- 
znici“ iznose ideje koje se temelje na kratkoročnim ,realnijim“ ciljevima. To ne znači 
da Jakićev tekst nije bio u duhu pozoraške politike. Upravo suprotno, to znači da je 
on pogodio njenu idejnu bit. Ireba imati u vidu da je Jakićev tekst, a ne tekst ured- 
ništva, objavljen kao uvodnik. Ipak, novine kao politički medij moraju ispuniti svoju 
pragmatičku funkciju ,svakodnevne“ politike. U tom kontekstu treba promatrati 
ovaj drugi članak. 

Sam naslov uredničkog teksta upućuje da je njihove koncepcije izbačena 
Dalmacija. Više ne najavljuje ,hrvatske“ nego ,hrvatsko-slavonske željeznice“. U 
članku se prvenstveno usmjerava na rješenje gorućeg problema Banske Hrvatske i 
izgradnje željeznice koja bi pratila već spomenuti glavni hrvatski trgovački put i od- 
govarala potrebama elite ovog djela države. Efemerni karakter ovoga teksta izražen 
je iu misli o nužnosti brze izgradnje željeznice, dok Jakić smatra da je bolja nikakva, 
nego loša željeznica. Tako uredništvo piše: Našoj domovini željeznica je tako nuž- 
dna i potrebita, da bez nje ne samo nemožemo napredovati, već da bez nje ćemo 
svaki dan nazadovati pored inih susjednih zemaljah, kojim je željeznicom širok sviet 


38 Pozor, br. 190, 19. VIII. 1862. 
39 Ibid. 

otvoren|...]“* Ipak, ne žele pristati na bilo kakvu željeznicu. Ponovno se apelira na 
opću korist, a ne na nacionalne interese. Njihova ocjena pruge Zidani most — Sisak 
jednaka je Jakićevoj: ona je na korist Trsta, a ne Hrvatske. Jedina bitna pruga za 
Hrvatsku je ona koja bi spojila Slavoniju s Hrvatskim primorjem: 


U tom je upravo velika budućnost hrvatsko-slavonske željeznice, ako se s ovoga sve- 
obćega gledišta shvati; ona će svojim početkom nadkriliti sve ostale austrijske pruge, 
koje nisu toliko namienjene naravskim koliko obrtnim proizvodom, dočim Austrija 
nemože se tak niti za zapadom u obrtu, ali ga nadvisuje u zemaljskih plodinah. Ove 
može mu ona prodavati, one pak preko mora od njega kupovati.“! 


Ostaje jedino odgovoriti na veliko pitanje: Rijeka ili Senj? Uredništvo se opredjeljuje 
za Rijeku. Ono iznosi veći broj razloga, među kojima je bolji položaj, razvijenija 
luka, itd. No čini se da je politički motiv vezivanja Rijeke uz Hrvatsku bio najzna- 
čajniji. Rijeka bi postala velika izvozna luka ovog bitno hrvatskog trgovačkog puta. 
Zanimljivo je da autor naglašava i mogućnost širenja željeznice prema Istri, kao još 
jednu prednost riječke željeznice. 

Treba istaknuti da se u ovom pitanju stavovi Pozora i Narodnih novina gotovo 
nimalo ne razlikuju. Narodne novine _ 21. kolovoza donose tekst s gotovo identič- 
nom argumentacijom kao zadnji Pozorov članak. Narodne novine jedino stavljaju 
naglasak na poziv sudionicima konferencije da se jednodušno opredijele za bitne 
točke hrvatske pruge, bez pretresanja posebnih detalja. Poziva se, dakle, da se donese 
idejna formulacija jedne općenite nacionalne željezničke politike, na temelju koje će 
se moći prići operativnom djelovanju u svrhu njenog ispunjenja.“ Činjenica da se 
Narodne novine i Pozor u svojim stavovima nimalo ne razlikuju, govori da se u ovo 
vrijeme događa svojevrsna nacionalna mobilizacija oko pitanja željezničke politike. I 
sam tijek Banske konferencije potvrđuje takvu ocjenu. 

Konferencija se održavala od 20. do 22. kolovoza u Zagrebu. Na njoj je sudje- 
lovalo 39 članova: svi veliki župani, predstavnici gradova, komora te istaknute lič- 
nosti, među kojima se najviše isticao biskup Strossmayer. Novine će upravo njega 
predstaviti kao jednog od glavnih imena ove konferencije. Sama konferencija nije 
producirala službeni dokument, već samo zapisnik. No donosi dva bitna zaključka 
o željezničkom pitanju. Prvi je određivao trasu glavne hrvatske željezničke pruge: 
Zemun — Požega — Zagreb (kao ,sredotočje“) — Karlovac — Rijeka. Drugi je ustanovio 
odbor koji je imao za zadaću raditi na ostvarenju takve pruge.+? 

Dakle, konferencija je predstavljala prvu službenu formulaciju hrvatske željezničke 
politike. Sukladno najavama, koncept priželjkivane trase hrvatske pruge pratio je liniju 
hrvatskog tradicionalnog glavnog trgovačkog puta. Ispunio se i poziv Narodnih novina, 
odluka je bila gotovo jednoglasna. Jedini spor izbio je, ponovno, oko točke završetka 


40 Pozor, br. 190, 19. VIII. 1862. 

41 Ibid. 

42 Narodne novine, br. 42, 21. VIII. 1862. 

43 Stulli Prijedlozi i projekti željezničkih pruga u Hrvatskoj 1825. — 1863., 134. 


47 


48 


POVIJEST U NASTAVI 23 


željeznice. Senjski delegat žestoko se protivio Rijeci kao izlaznoj luci ove pruge. Tim 
prosvjedima se kasnije pridružila i Vojna krajina, koja je prirodno gravitirala senjskoj 
luci. Osim toga, radilo se o gotovo jednoglasnoj formulaciji hrvatske željezničke po- 
litike, što se odrazilo i jednako takvoj jednodušnosti novinstva na hrvatskom jeziku. 

Pozor donosi izvještaje s Banske konferencije u tri nastavka, 23., 25. i 26. kolo- 
voza*“, dok se Narodne novine na rad konferencije osvrću 25. kolovoza. Oba lista 
pozdravljaju zaključke Banske konferencije i hvale njene sudionike što su uzeli u ob- 
zir interese cijele domovine, a ne pojedinaca: ,Riešenje banske konferencije u poslu 
željezničkom zadovoljit će svakoga, koj motreći ovu stvar s višjeg gledišta, ima pred 
očima obće dobro ukupne svoje domovine.“ Narodne novine također napadaju one 
koji koriste argumente rodoljubne zasluge u promoviranju određene točke željeznič- 
ke pruge. Ovo se, dakako, odnosi na senjske i krajiške zamjerke. Rodoljublje se ne 
izriče riječima, tvrde /Varodne novine, pravi rodoljub se odriče svoje koristi i simpatija 
te žrtvuje sve domovini. Također se napada one koji su tražili sreću u partnerstvu s 
tuđinstvom, izvan domovine, koja je ,ono vrelo, iz kojega im jedinog izvire sreća i 
blagostanje.“** To se odnosilo na krugove koji su pristali uz planove Društva južnih 
željeznica, glavne mete kritika provođenja austrijskih interesa. 

Neposredno prije i poslije Banske konferencije 1862. godine, novinski diskurs 
vršio je funkciju formulacije nacionalne željezničke politike. To se najviše očitovalo 
u jedinstvu argumenata i stavova koje su prezentirale arodne novine i Pozor, kao vo- 
deće novine na hrvatskom jeziku. U zaključku ćemo pokušati ovo općenitije proble- 
matizirati u kontekstu ideološkog momenta željeznica, kojeg smo istaknuli u uvodu. 


Otvorenje pruge Zidani most — Zagreb — Sisak, 1. 10. 1862. 


Druga velika novinska tema vezana uz željezničko pitanje te godine bilo je otvorenje 
pruge Zidani most — Zagreb — Sisak. Može se zaključiti da je Pozor sustavnije pristu- 
pio obradi teme željezničke politike, dok su Narodne novine agilnije, obilnije i sa izra- 
zito zanimljivim tonom izvještavale o ovom događaju. Naravno da su ove dvije teme 
u uskoj svezi, ali naglasak je drugačiji. U prvoj se radi o političkim planovima i pro- 
jekcijama, a u drugoj je stvar već svršena; željeznica je izgrađena. Novinski napisi stoga 
ne mogu imati funkciju formulacije neke politike, već samo oblikovanja i utjecanja 
na javno mnijenje vezano uz dani događaj. Ipak, ne možemo takvu ulogu novinstva 
izolirati od političkog značaja koje ono nužno ima. Način na koji su novine prenijele 
događaj otvorenja najvažnije hrvatske željeznice uvelike je morao utjecati na javno 
mjesto Društva južnih željeznica i politike koju su oni provodili. Ujedno, na taj su 
način propagirali hrvatsku varijantu željezničke politike koja se paralelno formulirala. 

Narodne novine objavljuju 9. rujna kratak ironičan članak o pripremama za 
svečanost otvorenja. Autor kaže kako priprema svečanosti zadaje mnogo glavobolje 


44. Pozor, br. 193, 23. VIII. 1862.; br. 194, 25. VIII. 1862.; br. 195, 26. VIII. 1862. 
45 Narodne novine, br. 46, 25. VIII. 1862. 

organizatorima. Djelatnici i direktori Društva južnih željeznica prikazani su kao 
realistični i nečuvstveni ljudi. Takvi su ljudi shvatili, ironično se nastavlja, da taj 
posao nije dobar za njih te su odgovornost za pripreme svečanosti prebacili na grad- 
sku upravu.“ Politička pozadina ove odluke proizlazila je iz straha vodstva Društva 
južnih željeznica od mogućih demonstracija.“ Dakle, Narodne novine ironiziraju 
politiku koju vodi Društvo, svjedočeći, ali ujedno i potičući, negativnu javnu sliku 
koju je ono vjerojatno imalo među zagrebačkim pučanstvom. 

Članak se nastavlja u istom tonu: ,onako prozaična stvar, kao što je željeznica, 
već sama po sebi nekako se otimlje svakoj gizdi i paradil_..]“* Ironično opisuje loko- 
motivu kao antipoetičnu životinju koja se hrani vodom i ugljenom ,i neima u njoj 
niti toliko čuvstva, da bi ju kao nakitjena vola kod banove inštalacije mogli voditi s 
muzikom po Zagrebu.“ Naravno da se radi o daljnjem poentiranju prethodnog sta- 
va. Ipak, autor je tekst završio s pozitivno-političkom notom. Ističe da treba pragma- 
tički iskoristiti prugu, čija ekonomska funkcija očito pogoduje bečkim krugovima, u 
političke svrhe. Stoga se predlaže da se na dan otvorenja (odnosno prvi dan voznog 
reda) skupe hrvatski rodoljubi i vlakom odvezu do Ljubljane, gdje bi pozdravili braću 
Slovence, s kojima su sad, zahvaljujući ovoj pruzi, tješnje spojeni." U idućem broju 
Narodne novine eksplicitno se izriče da poziv nije bila šala.“ 

Osim toga, Narodne novine donijele su i više manjih obavijesti o tijeku izgradnje 
pruge i pripremama svečanosti (koje naposljetku, zapravo, nije ni bilo). S druge 
strane, Pozor se javlja tek post festum, a i onda s naglaskom na tematici formulacije 
koherentne željezničke politike. 

Sama svečanost trebala se održati 4 listopada, na kraljev imendan, ali je pomaknuta 
na 1. listopada i na kraju se nije dogodila nikakva javna manifestacija. Sve se svelo na 
prvo putovanje vlaka iz Siska do Zidanog mosta i natrag. Vlak je krenuo rano ujutro iz 
Siska i oko 8h stigao u Zagreb. Sve što se ticalo te svečanosti“ objavljivano je u zadnji 
čas, tako da je cijela stvar prošla gotovo nezapaženo. Tome su pridonijele i hrvatske 
novine koje su odbile prenositi vijesti iz novina na njemačkom jeziku, ponajviše zbog 
oblika naziva hrvatskih mjesta koji su dani u njemačkoj inačici.** Stoga se u novinama 
zapravo piše o događajima s povratka vlaka u Sisak, koji je u Zagreb stigao u 19:30h. 
Do tada se riječ proširila tako da je došlo do okupljanja ljudi na zagrebačkom novoiz- 
građenom Južnom kolodvoru (radi se o današnjem Zapadnom kolodvoru). 

Narodne novine na taj dan donose ovaj kratki članak: 


47 Narodne novine, br. 57, 9. IX. 1862. 

48 Mira Kolar, Uključivanje Zagreba u europsku željezničku mrežu 1862. godine“, u: 740 godina željeznice 
u Zagrebu: 1862. — 2002,. ur. Mirela Slukan Altić, (Zagreb : Hrvatske željeznice, 2003), 15. 

49 Narodne novine, br. 57, 9. IX. 1862. 

52 Narodne novine, br. 58, 10. IX. 1862. 

53 Narodne novine, br. 9, 10. VII. 1862.; br. 20, 23. VII. 1862.; br. 39, 14. VIII. 1862.; br. 47, 26. VIII. 
1862.; br. 52, 1. IX. 1862. 

Sila svieta sgernula se na kolodovoru, a još više na južnom šetalištu, odakle je onamo 
toli krasan vidik, i ti svi niekom napetosti očekuju pervi željeznički vlak (train), kojim 
se otvara naša željno izgledana željeznica. Bez svake ine svečanosti došao je i odmah će u 
Sisak. Ako za ništa drugo (podebljao: N. T.), mi se ovoj željezničkoj prugi zato raduje- 
mo, što ćemo biti u berzoj svezi s inim glavnim miestima. Milo je čovieku, kad čuje, da 
je jučer ravnatelj željeznice došao iz Siska u Zagreb u tri četverta sata provalivši daljinu 
od 7 miljah; a Zagrebčani moći će u jutro još kod kuće svoju kavu piti pa će u Beču u 
9 satih večerati. Koliko opažamo, svietinja je nezadovoljna, što nije makar grad, kad 


družtvo nehtiede, priredio kakovu svečanost za otvorenje perve hervatske željeznice.?? 


Vidimo, dakle, da ova vijest još nema žestoki eksplicitni ton koji se javlja kasnije. 
Kritika je ovdje implicitna, ona se oslanja na postojeće javno mnijenje. Govori se da 
je ,svietinja“ nezadovoljna. Tekst prenosi fascinaciju brzinom, novom tehnologijom 
koja omogućava da Zagrepčanin još ujutro prije svoju kavu kod kuće, a da u Beču 
večera. Ipak, ključ teksta treba se tražiti u naglašenom dijelu: ,Ako za ništa drugo...“ 
Time se navedene pogodnosti i pozitivne strane svode na drugorazredne fenomene. 
Ova željeznica nije ispunila svoju prvotnu funkciju: provođenje bitnih interesa hr- 
vatske privrede i politike. 

Navedimo odmah, iz komparativnih razloga, tekst iz Narodnih novina koji je 
objavljen samo dan kasnije, 2. 10.: 


Sinoć u 7 u četvert satih prispie pervi put parovoz iz Zidanoga mosta. Velika sila 
svieta bijaše se sakupila na našem kolodvoru, da bude sviedok pervoga koračaja, koj 
nas željeznom vezom sa ostalim svietom spaja. Al kad tamo, nemalo se začudismo, 
jer sve to vervi i terči u krasnoj jesenskoj tmici, koju je blied miesec kadkada iznad 
razterganih oblakah reko bi niekako turobno osvietljavao. ,,Zar tu neima jošte ni lam- 
pah?“ pita jedan drugoga. Dakako, da ima, samo da neima jošte ni ulja ni fotogena. 
A to je dakle što drugo! Parovoz se približi; ognjenim svojim očima gleda ponosito 
nesterpljiva poniešto i nezadovoljna lica — sve ide, da vidi, je-li bi moguće bilo opaziti 
kojega poznanca ostavivšega austrijski Beč ali pojadranski Terst; nu tu opet nezgode! 
u vagonima vlada duboka tmica — divno to znamenje prosviete, što nam ju od zapada 
donese pervi parovoz, - samo u vagonu pervog reda goriela je melankoličkim svietlom 
čedna lampica. Za boga, kako to? zaviknuše mnogi, ta nevidiš ni vratah od vagonah? — 


Razidjosmo se a parovoz odleti želeći nam lakoničkim glasom: ,lahku noć“.?$ 


Primjećuje se da je ton zaoštren, na granici s cinizmom. Čak i temeljna, uvijek prisut- 
na ideja modernosti željeznica dobiva negativnu konotaciju. Ta novotarija sa zapada, 
to ,divno znamenje prosviete“ dolazi u mraku i odlazi u mraku. Ovaj kratak članak 
na svim razinama pokazuje ozlojeđenost spram eksploatatora, kojeg u ovom slučaju 


predstavlja Društvo južnih željeznica. Na ironičan način kritici su podvrgnute sve tri 
dimenzije željeznice, kada su stavljene u funkciju protivnu hrvatskim interesima. 

S druge strane, Pozor nije 1. listopada donio izvještaj s otvorenja, već polemički 
članak A. Jakića u kojem kritizira E. Joanelija po pitanjima željezničke politike.? 
Sam sadržaj članka u potpunosti je u skladu s prijašnjim Jakićevim tekstom. No 
važno je da je članak objavljen toga dana. Tu možemo vidjeti blagu razliku u pri- 
stupu Narodnih novina i Pozora. Dok su Narodne novine bile aglnije u izvještavanju 
o samome otvorenju, Pozor je više pozornosti posvetio temama željezničke politike. 
Članci Narodnih novina o željeznici su manji, raspršeniji i učestaliji, a u Pozoru su 
veći, sistematičniji i obično u prvom planu. Razlike su novinarski, ali i politički 
motivirane. Pozor je bio opozicijski list i stoga je imao veću potrebu istaknuti vlastitu, 
jasno formuliranu politiku po pitanju željeznica. 

Slično kao i Varodne novine, Pozor 2. listopada donosi dosta negativan članak o 
otvorenju prve hrvatske željeznice. ,Zagrebčani, ljudi dobre ćudi“ nadali su se pro- 
slavi, a nisu dobili ni osvjetljenje.* Ipak, najviše ih je zaboljelo što je najava otvorenja 
bila objavljena u novinama na njemačkom jeziku: ,Ono je n. pr. pravo ruglo, kakvim 
je jezikom pisan prvi ovdašnji glas željezničkoga ravnateljstva; toga rugla nebi dobre 
volje podnosio nijedan narod, osim našega.“?? 

Još nekoliko dana nakon otvorenja pisalo se o detaljima vezanima za novu že- 
ljezničku liniju. Tako se, npr., prenijela vijest da je Društvo južnih željeznica novac 
namijenjen proslavi otvorenja predalo gradovima Sisku i Zagrebu da podijeli među 
svojim siromasima.“ Vijest nije popraćena komentarom. No tako nisu prošle vijesti 
vezane uz svakodnevno funkcioniranje linije. Pozor 6 listopada donosi članak u ko- 
jem veoma negativno ocjenjuje dosadašnji rad navedene linije: 


Zagrebčani htjeli su se užiti jučerašnjega lijepoga dana, pa su se dogovorili, da idu že- 
ljeznicom u Krško u Kranjskoj. Ova bi vožnja bila vrlo ugodna, da se naši putnici nisu 
morali voziti željeznicom, koju je Bruck prodao francuskom željezničkom družtvu. 
Nu ono misli, da ima osobitu povlasticu nemariti za putujuće obćinstvo, pa je na 
zagrebačkom kolodvoru sve onako uredilo, kako nebi smjelo biti.“ 


Govori se da kolodvor nije osvijetljen, da se otvaraju samo jedna vrata na stotinu 
putnika, da radi samo jedan biljetar, što uzrokuje ogromne gužve i neljudske uvjete 
na zagrebačkom kolodvoru. Pozor krivicu u potpunosti svaljuje na Društvo južnih 
željeznica. Tim više, okrivljuje ih za namjernu obijest i vrijeđanje hrvatskog naroda, 
od kojeg ubiru novac i zadovoljavaju svoje osobne interese: 


Uz ogromnu vozarinu, koju moramo da plaćamo, mogli bismo bar to zahtievati, da 
putujemo gospodski, a ne po milosti tudjinskoga družtva. U ostalom mogla bi i ta 
vozarina manja biti, nego što jest, dapače morala bi biti, kad bi se više gledalo na korist 
cieloga naroda, nego li na korist pojedinih dioničarah i dioničarskih družtvah, koja 

imaju neobični dobitak sa austrijskih željeznicah.? 


Hrvatske novine imale su jasnu namjeru prilikom prenošenja događaja s otvorenja 
željezničke pruge Zidani most — Sisak: stvaranje negativnog javnog mnijenja. Napad 
se odvijao u kontekstu formulacije zasebne hrvatske željezničke politike, a meta uda- 
ra bilo je Društvo južnih željeznica, koje je poistovjećeno sa stranim partikularnim 
interesima. Novine su pri tome suprotstavljale dvije željezničke politike: nastajuću 
domaću politiku, koja teži ,istinskim“ interesima naroda, i politiku suprotnu na- 
rodnim interesima koja se još uvijek provodila u praksi. Stoga se može zaključiti 
da je tisak zauzimao osobito mjesto u razvoju željezničke politike u Hrvatskoj ovog 


razdoblja. 


Zaključak 


Na samome početku identificirali smo barem tri dimenzije željeznica. Na kraju, 
morali bismo korigirati ta prvotno navedena shvaćanja. Prvo što moramo naznačiti 
jest da kada govorimo o dimenzijama željeznica, ne mislimo na dimenzije fizičkog 
objekta. Radi se, naime, o dimenzijama poimanja, shvaćanja, ili, još preciznije, o 
dimenzijama odnosa spram željeznica kao javnog koncepta i kao diskurzivne forma- 
cije. Sada, kada ćemo kontekstualizirati prvotne naznake, govorit ćemo isključivo o 
momentima odnošenja spram onoga što se u javnosti konstituiralo kao željeznička 
problematika. 

Najočitija je bila ekonomska dimenzija. U javnom diskursu ona konstituira temelj 
argumentacije, ali ipak ne zauzima centralno mjesto. Novinski članci često nagla- 
šavaju korist ili štetu koju željeznice mogu nanijeti hrvatskom narodu. Pritom se u 
najvećoj mjeri misli na direktne ekonomske posljedice. Cilj novinskih napisa nije bio 
pojašnjenje ekonomskih utjecaja koje sa sobom nosi željeznica, iako je to često bio 
njihov nusprodukt. Takvoj situaciji pridonijela je sama činjenica da je ova dimenzija 
poimanja najuže fizički vezana uz same željeznice. Ekonomski efekti su realni, stoga 
oni nemaju primarno mjesto u diskurzivnoj konstrukciji. No ne treba ignorirati činje- 
nicu da se i ekonomski efekti mogu diskurzivno iskonstruirati. To se ponajviše čini u 
domeni percepcije ekonomskih interesa. U tom smislu, najdublja funkcija novinskih 
napisa o pitanju željeznica bila je nametnuti određeno shvaćanje vlastitih ekonomskih 
interesa onima kojih se to direktno tiče. 

Već smo više puta naglasili onu, u zadnje vrijeme tako često prešućivanu i potiski- 
vanu, spregu ekonomije i politike. Stoga nije čudno da se i javno problematiziranje 
željeznice vodilo u uskoj svezi ove dvije dimenzije. Ono ekonomsko izražavalo se 
u onom političkom. Tada se, kao i danas, ono međusobno prikrivalo. Upravo se 
zato cijela politička argumentacija željezničkog pitanja uvijek naposljetku vraća na 
ekonomske koristi ove ili one pruge. Samo što je to izrečeno na drugačiji način, u 

određenim diskurzivnim formacijama (onome što se dosta često neispravno naziva 
»meta-jezikom“). Tako novine govore o željezničkim prugama koje bi povezivale 
Rijeku, Dalmaciju ili Slavoniju i Bansku Hrvatsku, o važnosti regionalnog povezi- 
vanja s drugim južnoslavenskim narodima, o pripadnosti Međimurja Hrvatskoj, itd. 
No težinu argumentacije za određenu trasu zapravo nose čisto ekonomski argumenti: 
širenje tržišta, brži protok robe, uže vezivanje trgovačkih područja, poticanje indu- 
strije, itd. Upravo su zato željeznice zahvalan problem za uočavanje te uske sprege 
politike i ekonomije, i načina njihovog pojavljivanja u javnom prostoru. 

Na sve to dolazi treći moment, treća dimenzija, treća funkcija- ona ideološka. 
U željezničkoj problematici to se najjasnije očituje u govoru o naciji, odnosno o 
nacionalnim interesima. Narodne novine i Pozor mogu zastupati različite političke 
pozicije, ali njihovi se stavovi o nacionalnim željezničkim interesima gotovo uopće 
ne mogu razlikovati. Posljedično, i njihova ekonomska argumentacija je identična. 
Ono političko nam se, dakle, pojavljuje tek kao srednji član, kao ono fleksibilno 
mjesto u čvrstoj vezi ekonomskog i nacionalno-ideološkog. Zašto je neka trasa že- 
ljezničke pruge prihvatljiva? Zato što ide u korist naciji. Zašto ide u korist naciji? 
Zato što ispunjava njezine ekonomske interese. Ekonomski interesi nacije su oni koji 
najviše idu u korist naciji. Funkcija novina bila je na neki način da kaže naciji što je 
njoj korisno, pritom učvršćujući nacionalno-ideološku homogenost. To je taj krajnji 
ideološki vrtlog novinskog teksta: govoriti ,stručno“ o ekonomskim interesima, pri- 
tom ih određujući. Izražavati ih kao esencijalno političke, pritom ih politički instru- 
mentalizirajući. Funkcionirati kao ideološki aparat, provodeći ekonomske interese s 
kojima smo i započeli. Naravno, radi se, naposljetku, o interesima kapitala. 

Postoji i još jedna, teže zamjetljiva i suptilnija ideološka funkcija: promicanje 
novog, modernog svjetonazora. U to ulaze sve diskurzivne formacije koje željeznice 
prikazuju kao tehnološko čudo sa zapada, kao željezna čudovišta koja jure prostori- 
ma, hrane se ugljenom i nezaustavljivo mijenjaju svijet. U okviru toga diskursa su 
i one formacije koje prikazuju Hrvatsku kao zaostalu zemlju kojoj novotarije stižu 
sa zapada, koja se brzo mora uhvatiti ukoštac s modernizacijom, inače joj prijeti 
propast. Ovdje se također radi o ideološkoj dimenziji, koja se manifestira na malo 
različitiji, ali suštinski istovjetan način. 

Možemo zaključiti da novine nisu bile tek pasivni promatrač historijskog odvija- 
nja procesa razvoja željezničkog pitanja. Dapače, u hrvatskom slučaju one su imale 
aktivnu, gotovo središnju ulogu na svim razinama i dimenzijama odnošenja spram 
te problematike. Budući da su institucionalna mjesta formulacije željezničke politike 
bila u velikoj mjeri opstruirana i zapriječena, tu je ulogu u određenoj mjeri preuzelo 
novinstvo i javni diskurs. Zato one predstavljaju neprocjenjivo mjesto za proučavanje 
dinamike željezničke problematike na hrvatskom prostoru. 

SUMMARY 


A discussion on the 1862 railway question in two daily papers: 
Pozor and Narodne novine 


"The paper gives an overview of the newspaper articles on the railway question in 1862. 
The first part describes the development of the railway system in Habsburg Monarchy, 
and the analytical part is based on the discussions published in two daily papers: Pozor 
and Narodne novine, which are illustrated by numerous original quotations. Two main 
events provoked public discussions: Ban's Conference in 1862 and the opening of the 
railway line Zidani Most — Zagreb — Sisak. It brought to light two issues of the railway 
problem: economic and ideological, which proved that these newspapers played an 
active role in creating the 19% century railway politics. 

